
ĪSS PAMATOJUMS
Komisija ir Eiropas Parlamentam un Padomei iesniegusi priekšlikumu Eiropas Parlamenta un Padomes regulai, ar ko nosaka Savienības atbalstu patvēruma, migrācijas un integrācijas jomā laikposmam no 2028. līdz 2034. gadam. Migrācija ir kopīga Eiropas problēma, uz kuru ir jāreaģē vienoti, balstoties uz noteikumiem, kā minēts arī Komisijas politikas pamatnostādnēs 2024.–2029. gadam.
Attīstības politikā galvenā uzmanība tiek pievērsta šā atbalsta ārējai dimensijai. Pieaugošais migrantu pieplūdums no Āfrikas un Āzijas, ko bieži organizē trešās valstis, piemēram, Krievija un tās starpniekspēki, lai destabilizētu Eiropu, izmantojot hibrīdtaktiku, izceļ, cik steidzami Eiropas Savienībai ir jāpastiprina neatbilstīgas migrācijas plūsmu kontrole, vienlaikus saglabājot drošus un likumīgus ceļus. Konfliktu saasināšanās Tuvajos Austrumos un Ziemeļāfrikā apvienojumā ar iespējamo kontroles zaudēšanu un nepietiekamo ES iesaisti rada būtisku risku, ka palielināsies migrācija uz Savienību.
Dažas trešās valstis, jo īpaši Lukašenko režīms Baltkrievijā, migrāciju arvien vairāk izmanto par politisku ieroci, tīši atvieglojot migrantu kustību uz ES robežām, lai izdarītu spiedienu uz dalībvalstīm. Līdzīga taktika ir novērota arī citur; piemēram, Turcija regulāri izmanto migrācijas plūsmas sarunās un spiediena izdarīšanai uz ES, un Lībija darbojas kā tranzīta centrs, kur nestabilitāte un ārējā ietekme tieši ietekmē izceļošanu uz Eiropu.
Tādējādi mākslīgi radītas migrācijas plūsmas vai neatbilstīga migrācija kļūst par instrumentu politiskiem mērķiem un hibrīddraudiem. Sadarbojoties ar trešām valstīm un sniedzot finansiālu vai tehnisku palīdzību, Eiropas Savienībai ir skaidri jānosaka konkrēti nosacījumi, kas ir sasaistīti ar tās stratēģiskajām interesēm, jo īpaši migrācijas plūsmu pārvaldībā un kontrolē. Attīstības sadarbības un atbalsta pamatā vajadzētu būt pārredzamiem noteikumiem un savstarpējām saistībām, tam nodrošinot, ka partnervalstis aktīvi palīdz novērst neatbilstīgu migrāciju, apkarot kontrabandas tīklus un veicināt rezultatīvu robežu un atgriešanas pārvaldību. Tāpēc nolūkā panākt, ka ES atbalsts trešām valstīm sniedz taustāmus rezultātus un atbilst plašākiem Savienības migrācijas un drošības jomas mērķiem, ir būtiski paredzēt ar migrāciju saistītas sadarbības nosacījumus, arī attīstības aspektā.

GROZĪJUMI
[bookmark: IntroA]Attīstības komiteja iesniedz par jautājumu atbildīgajai Pilsoņu brīvību, tieslietu un iekšlietu komitejai turpmāk minēto:
[bookmark: IntroB][bookmark: EndB]<RepeatBlock-Amend>
<Amend>Grozījums Nr.		<NumAm>1</NumAm>
<DocAmend>Regulas priekšlikums</DocAmend>
<Article>1. apsvērums</Article>
	

	Komisijas ierosinātais teksts
	Grozījums

	(1)	Šīs regulas mērķis ir palīdzēt sasniegt Savienības mērķi izveidot brīvības, drošības un tiesiskuma telpu saskaņā ar Līgumu par Eiropas Savienības darbību (LESD), sniedzot Savienības atbalstu kopējas patvēruma, alternatīvās aizsardzības un pagaidu aizsardzības politikas izstrādei, lai visiem trešo valstu valstspiederīgajiem, kuriem nepieciešama starptautiska aizsardzība, piedāvātu atbilstīgu statusu un nodrošinātu neizraidīšanas principa ievērošanu saskaņā ar LESD 77. pantu, un kopēju imigrācijas politiku, kuras mērķis ir visos posmos nodrošināt efektīvu migrācijas plūsmu pārvaldību, taisnīgu attieksmi pret trešo valstu valstspiederīgajiem, kuri likumīgi uzturas dalībvalstīs, un novērst nelegālo imigrāciju un cilvēku tirdzniecību un pastiprināt pasākumus to apkarošanai saskaņā ar LESD 79. pantu.
	(1)	Šīs regulas mērķis ir palīdzēt sasniegt Savienības mērķi izveidot brīvības, drošības un tiesiskuma telpu saskaņā ar Līgumu par Eiropas Savienības darbību (LESD), sniedzot Savienības atbalstu kopējas patvēruma, alternatīvās aizsardzības un pagaidu aizsardzības politikas izstrādei, lai visiem trešo valstu valstspiederīgajiem, kuriem nepieciešama starptautiska aizsardzība, ar taisnīgu un efektīvu procedūru starpniecību piedāvātu atbilstīgu statusu un nodrošinātu neizraidīšanas principa ievērošanu saskaņā ar LESD 77. pantu, un kopēju imigrācijas politiku, kuras mērķis ir visos posmos nodrošināt efektīvu migrācijas plūsmu pārvaldību, taisnīgu attieksmi pret trešo valstu valstspiederīgajiem, kuri likumīgi uzturas dalībvalstīs, un novērst nelegālo imigrāciju un cilvēku tirdzniecību un pastiprināt pasākumus, ar kuriem tās apkaro saskaņā ar LESD 79. pantu.


</Amend>
<Amend>Grozījums Nr.		<NumAm>2</NumAm>
<DocAmend>Regulas priekšlikums</DocAmend>
<Article>1.a apsvērums (jauns)</Article>
	

	Komisijas ierosinātais teksts
	Grozījums

	
	(1a)	No attīstības sadarbības instrumentu līdzekļiem atbalstīto darbību galvenais mērķis ir nabadzības mazināšana un ilgākā laika posmā – tās izskaušana saskaņā ar LESD 208. pantu.


</Amend>
<Amend>Grozījums Nr.		<NumAm>3</NumAm>
<DocAmend>Regulas priekšlikums</DocAmend>
<Article>3. apsvērums</Article>
	

	Komisijas ierosinātais teksts
	Grozījums

	(3)	Šajā regulā ir noteikti Savienības atbalsta mērķi patvēruma, migrācijas un integrācijas politikas jomā. Dalībvalstīm būtu jānodrošina, ka to valstu un reģionu partnerības plānos ir ņemti vērā visi šajā regulā noteiktie mērķi.
	(3)	Šajā regulā ir noteikti Savienības atbalsta mērķi patvēruma, migrācijas un integrācijas politikas jomā. Dalībvalstīm būtu jānodrošina, ka to valsts un reģionu partnerības plānos tiek risināts katrs šajā regulā noteiktais mērķis, ņemot vērā attiecīgās dalībvalsts konkrētos apstākļus, tostarp riskus, kas izriet no migrācijas instrumentalizācijas.


</Amend>
<Amend>Grozījums Nr.		<NumAm>4</NumAm>
<DocAmend>Regulas priekšlikums</DocAmend>
<Article>6. apsvērums – 1. daļa</Article>
	

	Komisijas ierosinātais teksts
	Grozījums

	Eiropas ģeopolitiskais konteksts ir ievērojami mainījies, būtiski ietekmējot Savienības migrācijas pārvaldību, arī tāpēc, ka valstiski dalībnieki mākslīgi rada un veicina neatbilstīgu migrāciju, instrumentalizē migrācijas plūsmas kā rīku politisku mērķu sasniegšanai un izmanto hibrīdkara taktiku, piemēram, izmanto migrāciju par ieroci8, lai destabilizētu Eiropas Savienību un tās dalībvalstis. Dalībvalstīm jāspēj ātri un efektīvi reaģēt uz migrācijas plūsmu norisēm un saņemt Savienības atbalstu šādā nolūkā. Lai reaģētu uz šīm Eiropas problēmām, Savienības atbalsta piešķiršanai būtu jāatspoguļo Savienības prioritātes. Tāpēc Savienības atbalstam, ko īsteno saskaņā ar noteikumiem, kuri reglamentē dalībvalstu valsts un reģionu partnerības plānus, būtu jāpalīdz efektīvi risināt problēmas, kas apzinātas saistībā ar Eiropas patvēruma un migrācijas pārvaldības ilgtermiņa stratēģiju un ikgadējo migrācijas pārvaldības ciklu, kas izveidots saskaņā ar Eiropas Parlamenta un Padomes Regulu (ES) 2024/1351 (2024. gada 14. maijs)9, tostarp ikgadējo solidaritātes mehānismu un Savienības pārmitināšanas un humanitārās uzņemšanas sistēmu.
	Eiropas ģeopolitiskais konteksts ir ievērojami mainījies, būtiski ietekmējot Savienības migrācijas pārvaldību, arī tāpēc, ka valstiski dalībnieki mākslīgi rada un veicina neatbilstīgu migrāciju, un izmanto hibrīddraudus, piemēram, kā ieroci migrāciju, lai destabilizētu Eiropas Savienību un tās dalībvalstis. Dalībvalstīm jāspēj ātri un efektīvi reaģēt uz migrācijas plūsmu norisēm un saņemt Savienības atbalstu šādā nolūkā. Tāpēc Savienības atbalstam, ko īsteno saskaņā ar noteikumiem, kuri reglamentē dalībvalstu valsts un reģionu partnerības plānus, būtu jāpalīdz efektīvi risināt problēmas, kas apzinātas saistībā ar Eiropas patvēruma un migrācijas pārvaldības ilgtermiņa stratēģiju un ikgadējo migrācijas pārvaldības ciklu, kas izveidots saskaņā ar Eiropas Parlamenta un Padomes Regulu (ES) 2024/1351 (2024. gada 14. maijs)9, tostarp ikgadējo solidaritātes mehānismu un Savienības pārmitināšanas un humanitārās uzņemšanas sistēmu.

	_________________
	_________________

	8 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).
	8 Komisijas paziņojums Eiropas Parlamentam un Padomei par cīņu pret hibrīddraudiem, kurus rada migrācijas izmantošana par ieroci, un drošības stiprināšanu pie ES ārējām robežām (COM(2024) 570 final, 11.12.2024.).

	9 Eiropas Parlamenta un Padomes Regula (ES) 2024/1351 (2024. gada 14. maijs) par patvēruma un migrācijas pārvaldību un ar ko groza Regulas (ES) 2021/1147 un (ES) 2021/1060 un atceļ Regulu (ES) Nr. 604/2013 (OV L, 2024/1351, 22.5.2024., ELI: http://data.europa.eu/eli/reg/2024/1351/oj).
	9 Eiropas Parlamenta un Padomes Regula (ES) 2024/1351 (2024. gada 14. maijs) par patvēruma un migrācijas pārvaldību un ar ko groza Regulas (ES) 2021/1147 un (ES) 2021/1060 un atceļ Regulu (ES) Nr. 604/2013 (OV L, 2024/1351, 22.5.2024., ELI: http://data.europa.eu/eli/reg/2024/1351/oj).


</Amend>
<Amend>Grozījums Nr.		<NumAm>5</NumAm>
<DocAmend>Regulas priekšlikums</DocAmend>
<Article>7. apsvērums</Article>
	

	Komisijas ierosinātais teksts
	Grozījums

	(7)	Tā kā problēmas migrācijas un patvēruma jomā pastāvīgi mainās, ir nepieciešams pielāgot saskaņā ar šo regulu piešķirto Savienības atbalstu migrācijas plūsmu un patvēruma iespēju izmaiņām. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, daļa no Savienības atbalsta saskaņā ar šo regulu būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) […], ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību.
	(7)	Tā kā problēmas migrācijas un patvēruma jomā pastāvīgi mainās, ir nepieciešams pielāgot saskaņā ar šo regulu piešķirto Savienības atbalstu migrācijas plūsmu un patvēruma iespēju izmaiņām. Lai reaģētu uz neatliekamām vajadzībām un izmaiņām politikā un Savienības prioritātēs, kā arī novirzītu finansējumu darbībām ar augstu Savienības pievienoto vērtību, vienlaikus nodrošinot paredzamību un pamattiesību ievērošanu, daļa no Savienības atbalsta saskaņā ar šo regulu būtu jāīsteno tiešās, dalītās un netiešās pārvaldības jomā, izmantojot ES mehānismu, kas izveidots saskaņā ar Regulu (ES) [..] ar ko izveido Eiropas Ekonomiskās, sociālās un teritoriālās kohēzijas, lauksaimniecības un lauku, zivsaimniecības un jūrlietu, labklājības un drošības fondu. ES mehānisms nodrošina elastību Savienības atbalsta pārvaldībā, un dalītas pārvaldības gadījumā tas būtu jāīsteno ar dalībvalstu valstu un reģionu partnerības plānu starpniecību.


</Amend>
<Amend>Grozījums Nr.		<NumAm>6</NumAm>
<DocAmend>Regulas priekšlikums</DocAmend>
<Article>8. apsvērums</Article>
	

	Komisijas ierosinātais teksts
	Grozījums

	(8)	Komisijai un dalībvalstīm būtu jānodrošina, ka, izstrādājot dalībvalstu valsts un reģionu plānus un īstenojot pasākumus vai risinot problēmas saistībā ar migrācijas pārvaldību, robežkontroli un robežu pārvaldību, un iekšējo drošību, tiek ņemtas vērā attiecīgo Savienības struktūru, biroju un aģentūru zināšanas, kompetence un pieredze. Attiecīgā gadījumā Komisijai vajadzētu būt arī iespējai iesaistīt attiecīgās Savienības struktūras, birojus un aģentūras darbībās, kuru mērķis ir nodrošināt, lai Savienības atbalsta pasākumi atbilstu attiecīgajiem Savienības acquis un saskaņotajām Savienības prioritātēm.
	(8)	Komisijai un dalībvalstīm būtu jānodrošina, ka, izstrādājot dalībvalstu valsts un reģionu plānus un īstenojot pasākumus vai risinot problēmas saistībā ar migrācijas pārvaldību, robežkontroli un robežu pārvaldību, un iekšējo drošību, tiek ņemtas vērā attiecīgo Savienības struktūru, biroju un aģentūru, zināšanas, kompetence un pieredze – tas pats attiecas arī uz pilsonisko sabiedrību, tostarp organizācijām, kuras darbojas pamattiesību un starptautiskās aizsardzības jomā. Attiecīgā gadījumā Komisijai vajadzētu būt arī iespējai iesaistīt attiecīgās Savienības struktūras, birojus un aģentūras darbībās, kuru mērķis ir nodrošināt, lai Savienības atbalsta pasākumi atbilstu Eiropas Savienības Pamattiesību hartai un attiecīgajiem Savienības acquis un saskaņotajām Savienības prioritātēm.


</Amend>
<Amend>Grozījums Nr.		<NumAm>7</NumAm>
<DocAmend>Regulas priekšlikums</DocAmend>
<Article>11. apsvērums</Article>
	

	Komisijas ierosinātais teksts
	Grozījums

	(11)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku. Ir vajadzīga lielāka saskaņotība starp migrācijas, patvēruma, atgriešanas un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju migrācijai, maksimāli palielinot sinerģiju, kā arī palielinot sviras efektu. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem pienācīgi pamatotos gadījumos, un plānošanas un īstenošanas posmos to var koordinēt dalībvalstis un Komisija.
	(11)	Savienības atbalstam būtu jāpalīdz nodrošināt konsekvenci, saskaņotību, sinerģiju un papildināmību starp Savienības iekšpolitiku un ārpolitiku, vienlaikus pilnībā ievērojot ES attīstības politikas saskaņotības programmu. Ir vajadzīga lielāka saskaņotība starp migrācijas, patvēruma, atgriešanas un ārpolitiku, un ir svarīgi nodrošināt, ka Savienības ārējā palīdzība un Savienības atbalsts saskaņā ar šo regulu veicina koordinētu, holistisku un strukturētu pieeju migrācijai, maksimāli palielinot sinerģiju, kā arī palielinot sviras efektu. Šajā regulā paredzētais Savienības atbalsts var ietvert arī atbalstu attiecīgajiem ES delegāciju resursiem, piemēram, koordinatoriem, pienācīgi pamatotos gadījumos, un plānošanas un īstenošanas posmos to var koordinēt dalībvalstis un Komisija.


</Amend>
<Amend>Grozījums Nr.		<NumAm>8</NumAm>
<DocAmend>Regulas priekšlikums</DocAmend>
<Article>11.a apsvērums (jauns)</Article>
	

	Komisijas ierosinātais teksts
	Grozījums

	
	(11a)	Lai novērstu neatbilstīgas migrācijas pamatcēloņus, ir vajadzīgi ilgtermiņa ieguldījumi iekļaujošā izaugsmē, sociālajā aizsardzībā, klimatnoturībā un pārvaldībā; šim nolūkam ir vajadzīgs arī atbalsts ilgtspējīgas attīstības politikai partnervalstīs, jo īpaši izglītības, veselības, atjaunīgās enerģijas un dzimumu līdztiesības jomā, jo ilgtspējīgas attīstības mērķu sasniegšana ir būtiska, lai uzlabotu iztikas līdzekļus trešās valstīs, un var ietekmēt arī migrācijas plūsmas.


</Amend>
<Amend>Grozījums Nr.		<NumAm>9</NumAm>
<DocAmend>Regulas priekšlikums</DocAmend>
<Article>11.b apsvērums (jauns)</Article>
	

	Komisijas ierosinātais teksts
	Grozījums

	
	(11b)	Eiropas Komisijai būtu jāturpina apņemties nodrošināt attīstības politikas saskaņotību, tādējādi panākot ES ārējās migrācijas politikas papildināmību ar plašākiem ārpolitikas un attīstības sadarbības mērķiem.


</Amend>
<Amend>Grozījums Nr.		<NumAm>10</NumAm>
<DocAmend>Regulas priekšlikums</DocAmend>
<Article>16. apsvērums</Article>
	

	Komisijas ierosinātais teksts
	Grozījums

	(16)	Ja ir izpildīti konkrēti nosacījumi, saskaņā ar šo regulu būtu jāļauj Savienības atbalstā iesaistīties trešai valstij, kas ir noslēgusi nolīgumu ar Savienību par kritērijiem un mehānismiem, lai noteiktu valsti, kura ir atbildīga par dalībvalstī vai attiecīgajā trešajā valstī reģistrēta starptautiskās aizsardzības pieteikuma izskatīšanu.
	(16)	Savienības atbalstam, ko sniedz saskaņā ar šo regulu, vajadzētu būt atvērtam trešo valstu dalībai, ja tas ir Savienības interesēs. Ja ir izpildīti konkrēti nosacījumi, saskaņā ar šo regulu būtu jāļauj Savienības atbalstā iesaistīties trešai valstij, kas ir noslēgusi nolīgumu ar Savienību par kritērijiem un mehānismiem, lai noteiktu valsti, kura ir atbildīga par dalībvalstī vai attiecīgajā trešajā valstī reģistrēta starptautiskās aizsardzības pieteikuma izskatīšanu. Ja trešā valsts apdraud nolīguma izpildi, Savienība atbilstoši šai regulai var savu atbalstu apturēt. Dalībai būtu jānodrošina taisnīgs trešās valsts iemaksu un ieguvumu līdzsvars un jānodrošina Savienības finanšu un drošības interešu aizsardzība. Lemjot par trešo valstu dalību, ir jāievēro attiecīgās Eiropas Parlamenta, Padomes un Komisijas prerogatīvas, kas ir paredzētas LESD 218. pantā.


</Amend>
<Amend>Grozījums Nr.		<NumAm>11</NumAm>
<DocAmend>Regulas priekšlikums</DocAmend>
<Article>16.a apsvērums (jauns)</Article>
	

	Komisijas ierosinātais teksts
	Grozījums

	
	(16a)	Šajā sakarā nolīgumi ar trešām valstīm vienmēr būtu jābalsta uz pamattiesību, starptautisko tiesību un neizraidīšanas principa ievērošanu. Turklāt šajos nolīgumos būtu jāiekļauj arī pasākumi, kuru īstenošanas mērķis ir apkarot migrācijas pamatcēloņus, piemēram, bet ne tikai, mazināt nabadzību, nepieļaut konfliktus, panākt klimatnoturību un ilgtspējīgu attīstību.


</Amend>
<Amend>Grozījums Nr.		<NumAm>12</NumAm>
<DocAmend>Regulas priekšlikums</DocAmend>
<Article>1. pants – 1. daļa</Article>
	

	Komisijas ierosinātais teksts
	Grozījums

	Šajā regulā ir noteikti Savienības atbalsta mērķi un finansējums kopējās patvēruma politikas un kopējās imigrācijas politikas īstenošanai, stiprināšanai un pilnveidošanai laikposmā no 2028. gada 1. janvāra līdz 2034. gada 31. decembrim. Savienības atbalsts veicina migrācijas plūsmu un patvēruma efektīvu pārvaldību, tostarp sniedzot atbalstu, lai īstenotu, stiprinātu un pilnveidotu Migrācijas un patvēruma paktu un pārvietotajām personām paredzēto kopējo pagaidu aizsardzības sistēmu masveida pieplūduma gadījumā.
	Šajā regulā ir noteikti Savienības atbalsta mērķi un finansējums kopējās patvēruma politikas un kopējās imigrācijas politikas īstenošanai, stiprināšanai un pilnveidošanai laikposmā no 2028. gada 1. janvāra līdz 2034. gada 31. decembrim. Savienības atbalsts veicina migrācijas plūsmu un patvēruma, atgriešanas un integrācijas efektīvu pārvaldību, tostarp sniedzot atbalstu, lai īstenotu, stiprinātu un pilnveidotu Migrācijas un patvēruma paktu un pārvietotajām personām paredzēto kopējo pagaidu aizsardzības sistēmu masveida pieplūduma gadījumā.


</Amend>
<Amend>Grozījums Nr.		<NumAm>13</NumAm>
<DocAmend>Regulas priekšlikums</DocAmend>
<Article>2. pants – 1. daļa – 12.a punkts (jauns)</Article>
	

	Komisijas ierosinātais teksts
	Grozījums

	
	(12a)	“atgriešana” ir atgriešana, kā definēts Direktīvas 2008/115/EK 3. panta 3. punktā;


</Amend>
<Amend>Grozījums Nr.		<NumAm>14</NumAm>
<DocAmend>Regulas priekšlikums</DocAmend>
<Article>3. pants – 1. punkts – b apakšpunkts</Article>
	

	Komisijas ierosinātais teksts
	Grozījums

	b)	sekmēt efektīvu, drošu un cieņpilnu atgriešanu un atpakaļuzņemšanu, veicināt un sekmēt efektīvu reintegrāciju trešās valstīs, kā arī palīdzēt apkarot neatbilstīgu migrāciju, novēršot un apkarojot migrantu kontrabandu un cilvēku tirdzniecību, kā arī neatbilstīgas migrācijas instrumentalizāciju un izmantošanu par ieroci;
	b)	sekmēt efektīvu, drošu un cieņpilnu atgriešanu un atpakaļuzņemšanu, veicināt un sekmēt efektīvu uz cilvēktiesībām un vajadzībām balstītu reintegrāciju trešās valstīs, kā arī palīdzēt apkarot neatbilstīgu migrāciju, novēršot un apkarojot migrantu kontrabandu un cilvēku tirdzniecību, kā arī neatbilstīgas migrācijas instrumentalizāciju un izmantošanu par ieroci;


</Amend>
<Amend>Grozījums Nr.		<NumAm>15</NumAm>
<DocAmend>Regulas priekšlikums</DocAmend>
<Article>3. pants – 1. punkts – c apakšpunkts</Article>
	

	Komisijas ierosinātais teksts
	Grozījums

	c)	stiprināt un izvērst likumīgu migrāciju uz dalībvalstīm saskaņā ar to vajadzībām un veicināt un atbalstīt trešo valstu valstspiederīgo efektīvu integrāciju un sociālo iekļaušanu ilgtermiņa uzturēšanās agrīnajos posmos;
	c)	palīdzēt dalībvalstīm pārvaldīt, stiprināt un attīstīt likumīgu migrāciju saskaņā ar to vajadzībām un dot ieguldījumu efektīvā trešo valstu valstspiederīgo integrācijā un sociālajā iekļaušanā un sekmēt to;


</Amend>
<Amend>Grozījums Nr.		<NumAm>16</NumAm>
<DocAmend>Regulas priekšlikums</DocAmend>
<Article>3. pants – 1. punkts – da apakšpunkts (jauns)</Article>
	

	Komisijas ierosinātais teksts
	Grozījums

	
	da)	sadarboties ar partnervalstīm, balstoties uz visaptverošu pieeju migrācijai;


</Amend>
<Amend>Grozījums Nr.		<NumAm>17</NumAm>
<DocAmend>Regulas priekšlikums</DocAmend>
<Article>3. pants – 1. punkts – db apakšpunkts (jauns)</Article>
	

	Komisijas ierosinātais teksts
	Grozījums

	
	db)	ja partnervalstī ir konstatēti trūkumi, kas saistīti ar šajā regulā noteiktiem savstarpējiem pienākumiem, vai ja šāda valsts migrāciju izmanto kā hibrīdinstrumentu, Komisija aptur šajā regulā partnervalstij paredzēto finansējumu;


</Amend>
<Amend>Grozījums Nr.		<NumAm>18</NumAm>
<DocAmend>Regulas priekšlikums</DocAmend>
<Article>3. pants – 1. punkts – dc apakšpunkts (jauns)</Article>
	

	Komisijas ierosinātais teksts
	Grozījums

	
	dc)	attiecīgā gadījumā palīdzēt novērst migrācijas pamatcēloņus, piemēram, bet ne tikai, mazināt nabadzību, nepieļaut konfliktus, nodrošināt klimatnoturību un ilgtspējīgu attīstību.


</Amend>
<Amend>Grozījums Nr.		<NumAm>19</NumAm>
<DocAmend>Regulas priekšlikums</DocAmend>
<Article>3. pants – 3.a punkts (jauns)</Article>
	

	Komisijas ierosinātais teksts
	Grozījums

	
	3.a	Savienības politikas īstenošanas mērķis ir maksimāli palielināt sinerģiju un attīstīt visaptverošas partnerības, īpašu uzmanību pievēršot izcelsmes, tranzīta un izbraukšanas valstīm, pateicoties kam, tiek nodrošināta saskanīga pilna maršruta stratēģija. Piemērojot šo pieeju, ņem vērā sadarbības efektivitāti un Savienības pasākumu un dialogu migrācijas jomā īstenošanu. Visas darbības, kuras īsteno, piemērojot šo pieeju, veic, pilnībā ievērojot starptautiskās tiesības, tostarp starptautiskās humanitārās tiesības, cilvēktiesības un bēgļu tiesības, un pienācīgi ievērojot Savienības un valstu kompetenci. Darbības trešās valstīs papildina, nevis dublē vai aizstāj attīstības sadarbības instrumentus, kas izveidoti saskaņā ar Regulu (ES) 2021/947.


</Amend>
<Amend>Grozījums Nr.		<NumAm>20</NumAm>
<DocAmend>Regulas priekšlikums</DocAmend>
<Article>3.a pants (jauns)</Article>
	

	Komisijas ierosinātais teksts
	Grozījums

	
	3.a pants	

	
	Savienības atbalsts darbībām trešās valstīs un saistībā ar tām

	
	Savienības atbalstu var sniegt darbībām trešās valstīs vai saistībā ar tām, ja minētās darbības veicina 3. pantā izklāstīto mērķu sasniegšanu. Šādas darbības kalpo Savienības iekšpolitiskajām un ārpolitiskajām interesēm un ir saskanīgas ar Savienībā veiktajām darbībām.


</Amend>
<Amend>Grozījums Nr.		<NumAm>21</NumAm>
<DocAmend>Regulas priekšlikums</DocAmend>
<Article>7. pants – virsraksts</Article>
	

	Komisijas ierosinātais teksts
	Grozījums

	Ar Savienības atbalstu asociētās trešās valstis
	Trešās valstis, kas piedalās Savienības atbalstā


</Amend>
<Amend>Grozījums Nr.		<NumAm>22</NumAm>
<DocAmend>Regulas priekšlikums</DocAmend>
<Article>7. pants – 1. punkts</Article>
	

	Komisijas ierosinātais teksts
	Grozījums

	1.	Šajā regulā paredzētais Savienības atbalsts ir pieejams trešām valstīm, kas atbilst 2. punktā uzskaitītajiem kritērijiem, un saskaņā ar nosacījumiem, kuri izklāstīti konkrētā nolīgumā, kas attiecas uz trešās valsts iesaisti Savienības atbalstā.
	1.	Šajā regulā paredzētais Savienības atbalsts ir pieejams to trešo valstu dalībai, kas atbilst 2. punktā uzskaitītajiem kritērijiem, un saskaņā ar nosacījumiem, kuri izklāstīti konkrētā nolīgumā, kas attiecas uz trešās valsts iesaisti Savienības atbalstā.


</Amend>
<Amend>Grozījums Nr.		<NumAm>23</NumAm>
<DocAmend>Regulas priekšlikums</DocAmend>
<Article>7. pants – 2.a punkts (jauns)</Article>
	

	Komisijas ierosinātais teksts
	Grozījums

	
	2.a	Īpašu uzmanību pievērš nepavadītiem nepilngadīgajiem, cilvēku tirdzniecības upuriem, personām ar invaliditāti un personām, kas pārcietušas dzimumvardarbību. Savienības atbalstā par prioritāti nosaka bērnu aizsardzības sistēmas un specializētus uzņemšanas un atbalsta pakalpojumus.


</Amend>
<Amend>Grozījums Nr.		<NumAm>24</NumAm>
<DocAmend>Regulas priekšlikums</DocAmend>
<Article>7. pants – 3. punkts – 1. daļa – ievaddaļa</Article>
	

	Komisijas ierosinātais teksts
	Grozījums

	Šā panta 1. punktā minētais īpašais nolīgums, kā minimums:
	Šā panta 1. punktā minētais nolīgums par dalību Savienības atbalstā, kā minimums:


</Amend>
<Amend>Grozījums Nr.		<NumAm>25</NumAm>
<DocAmend>Regulas priekšlikums</DocAmend>
<Article>7. pants – 3. punkts – 1. daļa – ba apakšpunkts (jauns)</Article>
	

	Komisijas ierosinātais teksts
	Grozījums

	
	ba)	ietver pasākumus, ar kuriem cīnās pret migrācijas pamatcēloņiem; piemēram, bet ne tikai, mazina nabadzību, nepieļauj konfliktus, nodrošina klimatnoturību un ilgtspējīgu attīstību;


</Amend>
<Amend>Grozījums Nr.		<NumAm>26</NumAm>
<DocAmend>Regulas priekšlikums</DocAmend>
<Article>7. pants – 3. punkts – 1. daļa – c apakšpunkts</Article>
	

	Komisijas ierosinātais teksts
	Grozījums

	c)	nodrošina taisnīgu līdzsvaru attiecībā uz Savienības atbalstā iesaistītas trešās valsts veiktām iemaksām un gūtiem ieguvumiem;
	c)	sekmē savstarpēji izdevīgas partnerattiecības, nodrošinot taisnīgu līdzsvaru attiecībā uz Savienības atbalstā iesaistītas trešās valsts veiktām iemaksām un gūtiem ieguvumiem;


</Amend>
<Amend>Grozījums Nr.		<NumAm>27</NumAm>
<DocAmend>Regulas priekšlikums</DocAmend>
<Article>7. pants – 3. punkts – 1. daļa – d apakšpunkts</Article>
	

	Komisijas ierosinātais teksts
	Grozījums

	d)	paredz nosacījumus dalībai Savienības atbalstā, tostarp finansiālo ieguldījumu aprēķinu Savienības atbalstam un tā administratīvās izmaksas;
	d)	paredz nosacījumus dalībai Savienības atbalstā, tostarp finansiālo ieguldījumu aprēķinu Savienības atbalstam un tā vispārējās administratīvās izmaksas;


</Amend>


</RepeatBlock-Amend>

